ddrg/super_eurlex huggingface dataset:
(4)

Kommissionen foretog sin vurdering af enhedsraterne med støtte fra Eurocontrols præstationsvurderingsorgan og centrale kontor for opkrævning af overflyvningsafgifter, ud fra de data og supplerende oplysninger, som medlemsstaterne forelagde frem til 1. juni 2015, samt de nationale tilsynsmyndigheders rapporter om vurdering af omkostninger, der er fritaget for omkostningsdeling i overensstemmelse med artikel 14, stk. 2, litra f), i gennemførelsesforordning (EU) nr. 391/2013. I Kommissionens vurdering er der også taget hensyn til redegørelser og korrektioner forud for det høringsmøde om enhedsraterne for 2016 for overflyvningstjenester, som blev holdt den 25. og 26. juni 2015 i medfør af artikel 9, stk. 1, i gennemførelsesforordning (EU) nr. 391/2013, samt medlemsstaternes korrektioner af enhedsraterne efter senere kontakter med Kommissionen.
(6)

I artikel 11, stk. 1, i gennemførelsesforordning (EU) nr. 390/2013 fastsættes det, at de nationale tilsynsmyndigheder i medlemsstaterne skal udarbejde præstationsplaner indeholdende mål, som er i overensstemmelse med de EU-dækkende præstationsmål. I henhold til artikel 11, stk. 2 og bilag IV til gennemførelsesforordning (EU) nr. 391/2013 beregnes enhedsraterne på grundlag af de fastlagte overflyvningsomkostninger og den forventede trafik udtrykt i tjenesteenheder, der er fastlagt i præstationsplanen for en medlemsstat, dvs. de fastlagte overflyvningsenhedsomkostninger. Indtil præstationsmålene for Belgien, Frankrig, Tyskland, Luxembourg og Nederlandene anses for at være i overensstemmelse med de EU-dækkende mål, kan de enhedsrater, der er beregnet på grundlag heraf, ikke anses for at være i overensstemmelse med gennemførelsesforordning (EU) nr. 390/2013 og (EU) nr. 391/2013.
(6)

I artikel 11, stk. 1, i gennemførelsesforordning (EU) nr. 390/2013 fastsættes det, at de nationale tilsynsmyndigheder i medlemsstaterne skal udarbejde præstationsplaner indeholdende mål, som er i overensstemmelse med de EU-dækkende præstationsmål. I henhold til artikel 11, stk. 2 og bilag IV til gennemførelsesforordning (EU) nr. 391/2013 beregnes enhedsraterne på grundlag af de fastlagte overflyvningsomkostninger og den forventede trafik udtrykt i tjenesteenheder, der er fastlagt i præstationsplanen for en medlemsstat, dvs. de fastlagte overflyvningsenhedsomkostninger. Indtil præstationsmålene for Schweiz anses for at være i overensstemmelse med de EU-dækkende mål, kan de enhedsrater, der er beregnet på grundlag heraf, ikke anses for at være i overensstemmelse med gennemførelsesforordning (EU) nr. 390/2013 og (EU) nr. 391/2013.
I listen over begrænsninger og undtagelser for farlige stoffer, punkt 1 »Konserveringsmidler, der er tilsat farvestoffer, bindemidler og det endelig produkt«, affattes nr. i) »Bestemmelser vedrørende biociders godkendelsesstatus« således:

»i) Bestemmelser vedrørende konserveringsmidlers godkendelsesstatus

Malingformuleringen må kun indeholde aktivstoffer (i betydningen i artikel 3, stk. 1, litra c, i forordning (EU) nr. 528/2012), som opfylder kravene i punkt 1, litra a), b) og c), (alt efter, hvad der er relevant), og som er godkendt i henhold til artikel 9, stk. 2, i forordning (EU) nr. 528/2012 til anvendelse i produkttype 6 for så vidt angår punkt 1, litra a) og b), eller produkttype 7 for så vidt angår punkt 1, litra c), eller er medtaget i bilag I i samme forordning. Herudover skal der indgå en risikovurdering for erhvervsmæssig og privat (ikke-erhvervsmæssig) brug i vurderingsrapporten. Ansøgerne bør konsultere de seneste EU-lister over godkendte aktivstoffer (*) og forordningens bilag I.

Malingformuleringer kan indeholde konserveringsmidler, for hvilke der er indgivet et dossier til evaluering, som afventer en beslutning om godkendelse, i den mellemliggende periode, frem til at der træffes en positiv beslutning om at godkende aktivstoffet eller at optage det i samme forordnings bilag I.

(*) ECHA, Biocidal active substances — list of approved active substances, http://www.echa.europa.eu/web/guest/information-on-chemicals/biocidal-active-substances«"
DA Den Europæiske Unions Tidende L 73/97

DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2016/395

af 15. marts 2016

om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2015/1823 (ATALANTA/1/2016)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, og

ud fra følgende betragtninger:

(1) Ifølge artikel 6, stk. 1, i fælles aktion 2008/851/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser om at udnævne den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (»øverstbefalende for EU-styrken«).

(2) Den 6. oktober 2015 vedtog PSC afgørelse (FUSP) 2015/1823 (2) om udnævnelse af kontreadmiral Stefano BARBIERI til øverstbefalende for EU-styrken.

(3) Den øverstbefalende for EU-operationen har indstillet kontreadmiral (LH) Jan C. KAACK som ny øverstbefalende for EU-styrken som efterfølger for kontreadmiral Stefano BARBIERI fra den 23. marts 2016.

(4) EU's Militærkomité gav den 23. februar 2016 sin støtte til indstillingen.

(5) Afgørelse (FUSP) 2015/1823 bør derfor ophæves.

(6) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1

Kontreadmiral (LH) Jan C. KAACK udnævnes til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) fra den 23. marts 2016.

Artikel 2

Afgørelse (FUSP) 2015/1823 ophæves.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 15. marts 2016. På Den Udenrigs- og Sikkerhedspolitiske Komités vegne W. STEVENS Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse (FUSP) 2015/1823 af 6. oktober 2015 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2015/607 og (FUSP) 2015/1750 (ATALANTA/6/2015) (EUT L 265 af 10.10.2015, s. 10).
(10)

Ved Kommissionens forordning (EU) nr. 206/2010 (3) bemyndiges Singapore til at indføre sendinger til Unionen af fersk kød med oprindelse i New Zealand, som opfylder kriterierne for indførsel til Unionen, og som er bestemt til Unionen. For at muliggøre dette bør oplysningerne for Singapore på listen omfatte dyr af hestefamilien, vildtlevende vildt og opdrættet vildt, men bør begrænses til kun at omfatte fersk kød med oprindelse i New Zealand, der er bestemt til Unionen, og som er aflæsset, genlæsset og i transit — med eller uden opbevaring — gennem Singapore. Singapore og New Zealand er blevet underrettet herom. Der bør i listen for Singapores vedkommende indsættes en fodnote, der præciserer denne begrænsning.
DA Den Europæiske Unions Tidende C 137/2

RÅDETS AFGØRELSE

af 11. april 2016

om udnævnelse af nye medlemmer af bestyrelsen for Det Europæiske Center for Udvikling af Erhvervsuddannelse

(2016/C 137/02)

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til indstilling fra Østrigs regering,

under henvisning til den kandidat, der er indstillet til Rådet af Kommissionen som arbejdsgiverrepræsentant, og

ud fra følgende betragtninger:

(1) Rådet har ved afgørelse af 14. juli 2015 (2) og 14. september 2015 (3) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2015 til den 17. september 2018.

(2) En plads som medlem af centrets bestyrelse er ledig for Østrig i kategorien regeringsrepræsentanter, efter at Reinhard NÖBAUER er trådt tilbage.

(3) En plads som medlem af centrets bestyrelse i kategorien arbejdsgiverrepræsentanter er blevet ledig for Cypern, efter at Michael PILIKOS er trådt tilbage.

(4) Medlemmerne af centrets bestyrelse bør udnævnes for den resterende del af mandatperioden, dvs. indtil den 17. september 2018 —

VEDTAGET DENNE AFGØRELSE:

Artikel 1

Til medlemmer af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2018:

REGERINGSREPRÆSENTANTER:

ØSTRIG Eduard STAUDECKER

ARBEJDSGIVERREPRÆSENTANTER:

CYPERN Michael ANTONIOU

Artikel 2

Denne afgørelse offentliggøres til orientering i Den Europæiske Unions Tidende.

Udfærdiget i Luxembourg, den 11. april 2016. På Rådets vegne M.H.P. VAN DAM Formand

(1) EFT L 39 af 13.2.1975, s. 1.

(2) EUT C 232 af 16.7.2015, s. 2.

(3) EUT C 305 af 16.9.2015, s. 2.
(4)

Under OIE's generalforsamling i maj 2014 blev det besluttet at tildele Rumænien status som land med »ubetydelig BSE-risiko« i henhold til resolution nr. 18 — Anerkendelse af medlemslandenes BSE-risikostatus (3). Den 27. juni 2014 suspenderede OIE's videnskabelige udvalg for dyresygdomme Rumæniens status som land med ubetydelig BSE-risiko som følge af landets indberetning af et atypisk BSE-tilfælde den 20. juni 2014.
(4)

Fabrikanterne bør derfor have mulighed for at certificere CO2-besparelserne fra 12 V effektive generatorer, der opfylder disse kriterier. For at sikre at det kun foreslås at certificere generatorer, der opfylder de nævnte betingelser, skal fabrikanten sammen med ansøgningen om certificering, der indgives til typegodkendelsesmyndigheden, fremlægge en verifikationsrapport, der er udarbejdet af et uafhængigt organ, til bekræftelse heraf.
DA Den Europæiske Unions Tidende C 130/3

RÅDETS AFGØRELSE

af 11. april 2016

om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen for Grækenland, Ungarn og Sverige

(2016/C 130/02)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets afgørelse af 22. juli 2003 om nedsættelse af et rådgivende udvalg for sikkerhed og sundhed på arbejdspladsen (1), særlig artikel 3,

under henvisning til den kandidatliste, som medlemsstaternes regeringer har forelagt Rådet, og

ud fra følgende betragtninger:

(1) Rådet har ved afgørelse af 24. februar 2016 (2) udnævnt medlemmerne af og suppleanterne til Det Rådgivende Udvalg for Sikkerhed og Sundhed på Arbejdspladsen for perioden fra den 29. februar 2016 til den 28. februar 2019.

(2) Grækenlands, Ungarns og Sveriges regeringer har foretaget yderligere indstillinger til en række pladser, der skal besættes —

VEDTAGET DENNE AFGØRELSE:

Artikel 1

Til medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen udnævnes for perioden indtil den 28. februar 2019:

I. REGERINGSREPRÆSENTANTER

Land Medlem Suppleant Grækenland Ioannis KONSTANTAKOPOULOS Aggeliki MOIROU Georgios GOURZOULIDIS Sverige Erna ZELMIN-EKENHEM Boel CALLERMO Anne-Sofie DALENG





II. REPRÆSENTANTER FOR ARBEJDSTAGERORGANISATIONER

Land Medlem Suppleant Grækenland Ioannis ADAMAKIS Andreas STOIMENIDIS Alexandros KOMINIS Ungarn Károly GYÖRGY Sverige Christina JÄRNSTEDT Karin FRISTEDT Elise-Marie DONOVAN





III. REPRÆSENTANTER FOR ARBEJDSGIVERORGANISATIONER

Land Medlem Suppleant Grækenland Christos KAVALOPOULOS Anastasia AVLONITOU Antonios MEGOULIS Ungarn Ágnes BODNÁR Melinda GÁL PARRAGHNÉ Sverige Bodil MELLBLOM Ned CARTER Cecilia ANDERSSON

Artikel 2

Rådet vil senere udnævne de medlemmer og suppleanter, der endnu ikke er indstillet.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 11. april 2016. På Rådets vegne M.H.P. VAN DAM Formand

(1) EUT C 218 af 13.9.2003, s. 1.

(2) Rådets afgørelse af 24. februar 2016 om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen (EUT C 79 af 1.3.2016, s. 1).
DA Den Europæiske Unions Tidende L 97/12

RÅDETS GENNEMFØRELSESAFGØRELSE (FUSP) 2016/573

af 12. april 2016

om gennemførelse af afgørelse 2013/183/FUSP om restriktive foranstaltninger over for Den Demokratiske Folkerepublik Korea

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 31, stk. 2,

under henvisning til Rådets afgørelse 2013/183/FUSP af 22. april 2013 om restriktive foranstaltninger over for Den Demokratiske Folkerepublik Korea og om ophævelse af afgørelse 2010/800/FUSP (1), særlig artikel 19, stk. 1,

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

(1) Den 22. april 2013 vedtog Rådet afgørelse 2013/183/FUSP.

(2) Den 21. marts 2016 slettede De Forenede Nationers Sikkerhedsråds komité, der er nedsat i henhold til De Forenede Nationers Sikkerhedsråds resolution 1718 (2006), fire skibe opført på listen over personer og enheder, der er omfattet af restriktive foranstaltninger.

(3) Bilag I til afgørelse 2013/183/FUSP bør derfor ændres i overensstemmelse hermed —

VEDTAGET DENNE AFGØRELSE:

Artikel 1

Bilag I til afgørelse 2013/183/FUSP ændres som anført i bilaget til nærværende afgørelse.

Artikel 2

Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 12. april 2016. På Rådets vegne A.G. KOENDERS Formand

(1) EUT L 111 af 23.4.2013, s. 52.
2)

Artikel 2a, stk. 1, affattes således: »1. Medlemsstaterne træffer de nødvendige foranstaltninger for at hindre indrejse i eller transit gennem deres område for de personer, der er udpeget af den komité, der er nedsat i henhold til punkt 57 i UNSCR 2127 (2013) (»komitéen«), som: a) personer, der deltager i eller yder støtte til handlinger, der underminerer freden, stabiliteten eller sikkerheden i CAR, herunder handlinger, der truer eller hindrer den politiske overgangsproces eller stabiliserings- og forsoningsprocessen, eller som giver næring til vold b) overtræder våbenembargoen fastlagt ved punkt 54 i UNSCR 2127 (2013) og artikel 1 i denne afgørelse, eller direkte eller indirekte har solgt, leveret eller foretaget overførsler til væbnede grupper eller kriminelle netværk i CAR, eller har modtaget våben eller materiel i tilknytning hertil eller teknisk rådgivning, oplæring eller bistand, herunder finansieringsmidler eller finansiel bistand, i tilknytning til voldelige aktiviteter blandt væbnede grupper eller kriminelle netværk i CAR c) er involveret i planlægningen, ledelsen eller udførelsen af handlinger, der krænker den internationale menneskerettighedslovgivning eller den humanitære folkeret, eller som udgør krænkelser eller overtrædelser af menneskerettighederne i CAR, herunder handlinger, der involverer seksuel vold, overgreb mod civile, angreb af etnisk eller religiøs karakter, angreb på skoler og hospitaler samt bortførelse og tvangsfordrivelse d) rekrutterer eller anvender børn i væbnede konflikter i CAR i strid med gældende folkeret e) støtter væbnede grupper eller kriminelle netværk gennem ulovlig udnyttelse af eller handel med naturressourcer, herunder diamanter, guld, vilde dyr samt produkter fremstillet heraf i eller fra CAR f) hindrer levering af humanitær bistand til CAR eller hindrer adgang til eller udlevering af humanitær bistand i CAR g) er involveret i at planlægge, lede eller støtte angreb, eller som udfører angreb mod FN-missioner eller international sikkerhedstilstedeværelse, herunder MINUSCA, EU-missionerne og de franske operationer, der støtter dem h) er ledere af en enhed udpeget af komitéen eller har ydet støtte til, handlet for eller på vegne af eller efter anvisning fra en person eller enhed udpeget af komitéen eller har ydet støtte til, handlet for eller på vegne af eller efter anvisning fra en enhed, der ejes eller kontrolleres af en person eller enhed udpeget af komitéen som anført i bilaget til denne afgørelse.«
6)

Artikel 17 ændres således: a) I stk. 3 affattes indledningen således: »For specificerede planter, undtagen planter, der er blevet dyrket in vitro i hele produktionsforløbet, med oprindelse i et område, hvor skadegøreren vides at forekomme, skal det i plantesundhedscertifikatet i rubrikken »Supplerende erklæring« være angivet, at:«. b) Som stk. 3a indsættes: »3a. For specificerede planter, der er blevet dyrket in vitro i hele produktionsforløbet, med oprindelse i et område, hvor skadegøreren vides at forekomme, skal det i plantesundhedscertifikatet i rubrikken »Supplerende erklæring« være angivet, at: a) de specificerede planter er dyrket på et eller flere steder, som opfylder betingelserne i stk. 4a b) den nationale plantesundhedsmyndighed i det pågældende tredjeland skriftligt har forelagt Kommissionen en liste over disse steder, herunder deres beliggenhed i landet c) de specificerede planter er blevet transporteret i en gennemsigtig beholder under sterile forhold, der udelukker muligheden for angreb af skadegøreren via dens vektorer d) de specificerede planter opfylder en af følgende betingelser: i) De er blevet dyrket på grundlag af frø. ii) De er blevet opformeret under sterile forhold fra moderplanter, der har tilbagelagt hele deres liv i et område, der er frit for skadegøreren, og som er blevet testet og fundet fri for skadegøreren. iii) De er blevet opformeret under sterile forhold fra moderplanter, der er dyrket på et sted, som opfylder betingelserne i stk. 4, og som er blevet testet og fundet frie for skadegøreren. Identifikationen af det i nærværende stykkes litra a) omhandlede sted skal være angivet i rubrikken »Oprindelsessted« i det i stk. 1, litra a), omhandlede plantesundhedscertifikat.« c) Følgende tilføjes som stk. 4a: »4a. Det i stk. 3a, litra a), omhandlede sted skal opfylde alle følgende betingelser: a) Det er godkendt af den nationale plantesundhedsmyndighed som værende frit for skadegøreren og dens vektorer i overensstemmelse med de relevante internationale standarder for plantesundhedsforanstaltninger. b) Det er fysisk beskyttet mod indslæbning af skadegøreren via dens vektorer. c) Det underkastes mindst to gange om året offentlig kontrol, som foretages på passende tidspunkter. d) Der er ikke på noget tidspunkt under produktionen af de specificerede planter konstateret symptomer på skadegøreren eller dens vektorer på stedet, eller der er, hvis der er observeret mistænkelige symptomer, foretaget testning, som har bekræftet fravær af skadegøreren.«
RÅDETS AFGØRELSE (FUSP) 2016/712

af 12. maj 2016

om ændring af afgørelse 2014/486/FUSP om Den Europæiske Unions rådgivende mission om reform af den civile sikkerhedssektor Ukraine (EUAM Ukraine)

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

Afgørelse 2014/486/FUSP som ændret ved afgørelse (FUSP) 2015/2249 (2) gav EUAM Ukraine et referencegrundlag indtil den 30. november 2016 og et mandat indtil den 30. november 2017.

VEDTAGET DENNE AFGØRELSE:

Artikel 1

Artikel 14, stk. 1, i afgørelse 2014/486/FUSP affattes således:

»1. »Det finansielle referencegrundlag, der er beregnet til dækning af udgifterne i forbindelse med EUAM Ukraine indtil den 30. november 2014, udgør 2 680 000 EUR. Det finansielle referencegrundlag, der er beregnet til dækning af udgifterne i forbindelse med EUAM Ukraine for perioden fra den 1. december 2014 til den 30. november 2015, udgør 13 100 000 EUR. Det finansielle referencegrundlag, der er beregnet til dækning af udgifterne i forbindelse med EUAM Ukraine for perioden fra den 1. december 2015 til den 30. november 2016, udgør 17 670 000 EUR. Det finansielle referencegrundlag for de efterfølgende perioder fastsættes af Rådet.«
(1)

Ved forordning (EF) nr. 1224/2009 oprettes der en ordning for kontrol, inspektion og håndhævelse for at sikre overholdelse af reglerne i Unionens fælles fiskeripolitik. EU-kontrollørerne kan i henhold til nævnte forordning udføre inspektioner i overensstemmelse med forordningens bestemmelser i EU-farvande og på EU-fiskerfartøjer uden for EU-farvande, jf. dog kystmedlemsstatens primære ansvar.
(6)

Hvis der har været et nationalt tilfælde af klassisk BSE i et land, er en af betingelserne for, at landet kan tildeles og opretholde den ubetydelige BSE-risikostatus i henhold til artikel 11.4.3 i OIE's sundhedskodeks for terrestriske dyr (5), at hvert nationalt tilfælde af klassisk BSE blev født for mere end 11 år siden. Som følge af Frankrigs indberetning af et tilfælde af klassisk BSE hos et femårigt kreatur suspenderede OIE's videnskabelige udvalg for dyresygdomme derfor Frankrigs status som et land med ubetydelig BSE-risiko som anerkendt ved resolution nr. 21 og tildelte igen Frankrig status som et land med en kontrolleret BSE-risiko med virkning fra den 25. marts 2016.